नवागांव में 11 ने किया रक्त दान और 41 का दंत परीक्षण
ग्राम नवागांव मुढ़ीपार में समाज कार्य विभाग के द्वारा एक दिवसीय स्वास्थ्य शिविर का आयोजन किया गया। इस शिविर में 11 लोगों ने रक्त दान किया, जबकि 41 लोगों का दंत परीक्षण हुआ। इसी प्रकार 187 लोगों का सामान्य जांच कर दवाई वितरण किया गया।
इसके अलावा एमएसडब्लू विभाग के छात्रों, महिला स्व सहायता समूह, नवयुवक मंडल, स्कूल के छात्र, सरपंच और पंचों के द्वारा गांव में नशामुक्ति, दहेज प्रताड़ना, स्वास्थ्य, स्वच्छता, शिक्षा व अंधविश्वास मुक्ति के संबंध में रैली निकाल कर लोगों को जागरूक किया गया। कार्यक्रम में मौजूद जिला पंचायत सीईओ चंदन कुमार ने ग्रामीणों को शासन की योजनाओं के बारे में जानकारी दी। एएसपी शशिमोहन ने सामाजिक बुराइयों के कारण होने वाले अपराधों समाप्त करने पर जोर दिया।
कार्यक्रम में सीईओ चंदन कुमार, एएसपी शशिमोहन, डीएसपी एमएस चंद्रा, जिलाध्यक्ष संतोष अग्रवाल, जनपद सदस्य निर्मला देवी वर्मा, श्रम अधिकारी अजय हेमंत देशमुख, डॉ आरएन सिंग, डॉ शैलेंद्र सिंह, सरपंच रामलाल साहू, प्रो विजय मानिकपुरी, साकेत वैष्णव, राजेश श्यामकर व कुंती बाई साहू मौजूद थी।
hin_Deva hin_Deva hin_Deva bho_Deva